ai4bharat/Pralekha huggingface dataset:
ரெயில்வே அமைச்சகம்
ஆகஸ்ட் 15 முதல் அக்டோபர் 2, 2020 வரை “ஆரோக்கிய இந்திய சுதந்திர ஓட்டத்தை” செயல்படுத்த இந்திய ரயில்வே முழுமையாக துணைபுரிகிறது
இந்திய அரசின் இளைஞர் விவகாரங்கள் மற்றும் விளையாட்டு அமைச்சகம் அறிமுகப்படுத்திய “ஆரோக்கிய இந்திய சுதந்திர ஓட்டம்” என்ற புதிய முயற்சியை முழுமையாக ஆதரிக்க இந்திய ரயில்வே முடிவு செய்துள்ளது. இந்த நிகழ்வு ஆகஸ்ட் 15 முதல் அக்டோபர் 2, 2020 வரை தொடரும். ஆரோக்கிய இந்திய இயக்கத்தின் கீழ் இந்த முயற்சி மேற்கொள்ளப்படுகிறது.
தனி நபர் இடைவெளியைப் பராமரிக்கும் போது நம்மை ஆரோக்கியமாக வைத்திருக்க வேண்டிய இன்றியமையாத தேவையைக் கருத்தில் கொண்டு ”ஆரோக்கிய இந்திய சுதந்திர ஓட்டம்" வடிவமைக்கப்பட்டுள்ளது. இந்த ஓட்டத்தில் ஒருவர் அவருக்கு/அவளுக்கு ஏற்ற நேரத்தில் விருப்பப்பட்ட பாதையில் ஓடலாம் / நடக்கலாம். அத்தகைய ஓட்டம் / நடைப்பயணத்தின் போது ஒருவர் இடைவெளி கூட எடுக்கலாம். அடிப்படையில், ஒருவர் தனது வேகத்தை விடவும்., தனது சொந்த பந்தயத்தை நடத்துகிறார்.
”ஆரோக்கிய இந்திய சுதந்திர ஓட்டம்" வெள்ளிக்கிழமை இளைஞர் விவகாரங்கள் மற்றும் விளையாட்டுத்துறை அமைச்சர்  மற்றும் சிறுபான்மை விவகார அமைச்சர் திரு. கீரன் ரிஜிஜு மற்றும் திரு. வி.கே. யாதவ், தலைவர், ரயில்வே வாரியம் ஆகியோரால் தொடங்கப்பட்டது, இந்த முயற்சியை வெற்றிகரமாகச் செய்ய, அனைத்து மண்டல ரயில்வே / பிரிவுகள் விழிப்புணர்வைப் பரப்புவதற்கும், ”ஆரோக்கிய இந்திய சுதந்திர ஓட்டத்தில்' ஏராளமான ரயில்வே அதிகாரிகள், அவர்களது குடும்பங்கள் மற்றும் உறவினர்கள் பங்கேற்பதை ஊக்குவிப்பதன் மூலம் இயக்கத்தில் அதிகப் பங்களிப்பை உறுதிப்படுத்துவதுடன், இளைஞர் விவகார அமைச்சகத்தின் வழிகாட்டுதல்களில் கொடுக்கப்பட்டுள்ளபடி எளிய நடவடிக்கைகளை மேற்கொள்வதன் மூலம் தங்களை ஆரோக்கியமாக மாற்றிக் கொள்ளவும், இந்திய அரசு தனது இணையதளத்தில் கூறியவற்றை பின்பற்றவும் கேட்டு கொள்ளப்படுகிறார்கள். : www.fitindia.gov.in.
நிலக்கரி அமைச்சகம்
செயல்திறனை மேம்படுத்தவும், எளிதாகத் தொழில் செய்யும் நிலையை மேம்படுத்தவும் நிலக்கரி அமைச்சகம் அண்மையில் மேற்கொண்ட நடவடிக்கைகள்
செயல்திறனை மேம்படுத்துதல், எளிதாகத் தொழில் செய்யும் நிலையை மேம்படுத்துதல் ஆகியவற்றை நோக்கமாகக் கொண்டும், உள்நாட்டில் நிலக்கரி உற்பத்தியை அதிகரிக்கச் செய்து இறக்குமதியைக் குறைக்க வழிகோலும் வகையில் நிலக்கரி துறை கட்டுப்பாடுகளை தளர்த்துவதை நோக்கமாகக் கொண்டும், பழைய சட்டங்களை மறுஆய்வு செய்ய நிலக்கரி அமைச்சகம் முன்முயற்சிகளை எடுத்துள்ளது. இப்போதைய சூழ்நிலையில், நிலக்கரி வளம் கண்டறிதலிலும், நிலக்கரிச் சுரங்கத் தொழிலிலும் பொதுத்துறை நிறுவனங்கள் தான் ஆதிக்கம் செலுத்தி வருகின்றன. நிலக்கரி சுரங்கத் தொழிலில் பல அம்சங்களை, மிகவும் பழமையான கனிமவள செயல்பாட்டு விதி, 1960 கட்டுப்படுத்துகிறது. நிலக்கரித் துறையில் சீர்திருத்தங்களைச் செய்வதற்கு அதைத் திருத்த வேண்டிய அவசியம் உள்ளது. சுற்றுச்சூழல் மற்றும் வனப் பாதுகாப்பு போன்றவை தொடர்பான பல சட்டங்கள் அமலுக்கு வந்திருக்கும் நிலையில், மேற்படி விதியில் திருத்தம் செய்ய வேண்டியுள்ளது. பல சட்டங்கள் காரணமாக உற்பத்தி தொடங்குவதற்கு நீண்ட காலம் ஆவதாலும், கட்டுப்பாட்டு விதிகள் காரணமாக நிலக்கரித் துறையில் தனியார் முதலீட்டாளர்கள் நுழைவது பாதிக்கப்பட்டிருப்பதாலும், நிலக்கரி உற்பத்தியை மேம்படுத்தும் செயல்பாடுகளை சுதந்திரமாக மேற்கொள்வதற்கும், தொழில்நுட்பத்தை உட்பொருத்திக் கொள்வதற்கும், இந்த நடைமுறையில் பின்வரும் மாற்றங்கள் செய்யப்படுகின்றன.
 சட்டம், 2020 - கண்டறியப்பட்டுள்ள நிலக்கரி / பழுப்பு நிலக்கரித் தொகுப்புகளை ஏலத்தில் விடுவதற்கான வாய்ப்புகளை அதிகரிக்க உதவுவதற்கு, ஒட்டுமொத்தமான, வாய்ப்பறிதல் உரிமம் - மற்றும் - சுரங்கக்குத்தகை  முறையில் நிலக்கரித் தொகுப்புகளை ஒதுக்குவதற்கான திருத்தம். ஏலம் / ஒதுக்கீட்டு முறையில் தேர்வு செய்யப்படும் எந்தவொரு நிறுவனமும், இந்தியாவில் நிலக்கரி சுரங்கத் தொழிலில் முன் அனுபவம் எதுவும் இல்லாமல், சொந்த உபயோகம், விற்பனைக்கு நிலக்கரி எடுக்கும் பணிகளைச் செய்வதற்கு வகை செய்யப்பட்டுள்ளது. நிலக்கரி விற்பனை, நிலக்கரி தொடர்பான கையாளும் தொடர்புடைய கட்டமைப்பு உள்ளிட்ட சுரங்க நடவடிக்கைகள் மேற்கொள்ள, தன்னியல்பான வழிமுறையில் நிலக்கரித் துறையில் 100 சதவீத வெளிநாட்டு நேரடி முதலீடு செய்வதை அனுமதிக்கும் வெளிநாட்டு நேரடி முதலீட்டுக் கொள்கை.
- கனிமவளச் செயல்பாட்டு விதி 1960-இல் திருத்தம் - சுரங்கத் தொழில் திட்டம் தயாரிப்பதற்கு தகுதிபெற்ற நபர்கள் பதிவு செய்திருக்க வேண்டும் என்ற கட்டாயம் இனி கிடையாது. இந்த விஷயத்தில் திட்டத்தைக் கொண்டு வரும் நிறுவனத்தின் உறுதி ஆவணம் மட்டுமே போதுமானது. செயல்பாட்டில் வளைந்து கொடுக்கும் வசதியை அளிக்கும் வகையில், அடுத்தடுத்து ஒப்புதல்கள் பெற வேண்டிய தேவைகளைக் குறைப்பது, சுரங்க வேலை திட்டத்தில் சிறிய மாறுதல்கள் செய்து கொள்ள, ஒதுக்கீடு பெற்றவருக்கு அதிகாரம் அளிக்கப்படுகிறது.
- சுரங்க வேலைத் திட்டத்தின் தயாரிப்பு, செயல்படுத்துதல், ஒப்புதல் அளித்தலுக்கான வழிகாட்டுதல்களில் திருத்தம் - இதர சட்டபூர்வ ஆவணங்களில் இப்போது சேர்க்கப்பட்டுள்ள சுரங்க வேலைத் திட்டத்தில் திரும்பத் திரும்ப இடம் பெறும் விதிகளை நீக்கும் வகையில், சுரங்க வேலைத் திட்ட அமைப்பு முறை எளிமையாக்கப்பட்டுள்ளது. சுற்றுச்சூழல் மற்றும் வனப் பாதுகாப்பு சட்டம் போன்ற மற்ற சட்டங்கள் அறிமுகம் செய்யப்பட்டதைத் தொடர்ந்து, அவற்றில் இருந்து சுரங்க வேலைத் திட்டத்திலும் அதே தகவல் கோரப்படும் நிலை நீக்கப்பட்டுள்ளது. எளிமையாக்கப்பட்ட வழிகாட்டுதல்கள் வெளியிடப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
சந்தைகளில் கொவிட்-19 பரவலைக் கட்டுப்படுத்த நிலையான செயல்பாட்டு வழிமுறைகளை வெளியிட்டது சுகாதார அமைச்சகம்
கொவிட்-19 பரவலைக் கட்டுப்படுத்துவதற்காக சந்தைகளில் பின்பற்றப்பட வேண்டிய நிலையான செயல்பாட்டு வழிமுறைகளை மத்திய சுகாதார மற்றும் குடும்ப நல அமைச்சகம் வெளியிட்டுள்ளது. சில்லறை வணிகம் மற்றும் மொத்த வியாபாரத்திற்கு இந்த வழிமுறைகள் பொருந்தும்.
கட்டுப்பாட்டு பகுதிகளுக்கு வெளியில் அமைந்துள்ள சந்தைகள் மட்டுமே இயங்குவதற்கு அனுமதிக்கப்பட்டுள்ளன.
இந்த வழிமுறைகளின்படி, சமூக இடைவெளியைக் கடைபிடித்தல், முகக் கவசம் அணிதல், முறையான சுவாச விதிமுறைகளைப் பின்பற்றுதல், அடிக்கடி கைகளைக் கழுவுதல் உள்ளிட்ட கொவிட் -19க்கு உகந்த நடத்தை முறைகள், சந்தைகளில் பின்பற்றப்பட வேண்டும்.
சுற்றுப்புற சுகாதாரத்தைக் கடைப்பிடிக்கும் வகையில் தினசரி நடவடிக்கைகள் தொடங்கும் முன்னர், கடைகளில் உள்ள அனைத்து பகுதிகளும் கிருமி நாசினி தெளிக்கப்பட்டு சுத்தம் செய்யப்பட வேண்டும்; அடிக்கடி உபயோகிக்கப்படும் பொருட்களை சுத்தம் செய்ய வேண்டும்; கடைகளின் நுழைவுவாயிலில் கிருமி நாசினியை உபயோகிக்க வேண்டும்; கழிவறை, கைகளை சுத்தம் செய்யும் இடம் மற்றும் குடிநீர் வசதி உள்ள இடங்கள் ஆகியவை தினசரி 3-4 முறைகள் சுத்தம் செய்யப்பட வேண்டும்.
கூட்ட நெரிசலைக் கட்டுப்படுத்தக் குறைந்த அளவிலான வாகனங்கள் அனுமதிக்கப்பட வேண்டும்; பொதுமக்கள் நுழையும் வாயிலையும், வெளியே செல்லும் வாயிலையும் தனித்தனியே அமைக்கலாம்; சந்தைப் பகுதிக்கு உட்பட்ட சாலைகளில் வாகனங்களுக்குத் தடை விதித்து, பாதசாரிகள், மிதிவண்டிகளுக்கு மட்டும் அனுமதி வழங்கலாம்; இணையதளம் வாயிலாக பொருட்களை வாங்கும் வசதியை ஊக்கப்படுத்த வேண்டும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677644
மத்திய அமைச்சரவை
ஸ்பெயின் நாட்டில் அடுத்த வாரம் நடைபெறவுள்ள ஐ.நா.வின் பருவநிலை மாற்றம் தொடர்பான மாநாட்டில் இந்தியாவின் அணுகுமுறைக்கு மத்திய அமைச்சரவை ஒப்புதல் வழங்கியுள்ளது
பிரதமர் திரு.நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், 2019 டிசம்பர் 2-லிருந்து 13 வரை ஸ்பெயின் நாட்டின் மாட்ரிடில்  நடைபெறவுள்ள அனைத்துத் தரப்பினருக்கான 25-வது மாநாட்டிற்கு முந்தைய பருவநிலை மாற்றம் தொடர்பான ஐ.நா.வின் கட்டமைப்பு மாநாட்டில் இந்தியாவின் அணுகுமுறைக்கு ஒப்புதல் வழங்கப்பட்டது.
இந்தியத் தூதுக்குழுவினர் மத்திய சுற்றுச்சூழல் வனம் மற்றும் பருவநிலை மாற்றத் துறை அமைச்சர் திரு.பிரகாஷ் ஜவடேகர் தலைமையில் பங்கேற்பார்கள். பாரீஸ் ஒப்பந்தத்தின் கீழ் 2020-க்கு முந்தைய நிலையிலிருந்து கியோடோ ஒப்பந்தப்படி 2020-க்குப் பிந்தைய காலத்திற்குச் செல்ல நாடுகள் தயாராகி வருவதால், அனைத்துத் தரப்பினருக்கான 25-வது மாநாடு முக்கியத்துவம் பெறுகிறது. பாரீஸ் ஒப்பந்தம், பருவநிலை மாற்றம் தொடர்பான ஐ.நா.வின் கட்டமைப்பு மாநாடு ஆகியவற்றின் கோட்பாடுகள் மற்றும் சிறப்பு அம்சங்களால்- குறிப்பாக சமத்துவம், பொதுத்தன்மை கோட்பாடுகளால்- வழிகாட்டப்படுவதாக இந்தியாவின் அணுகுமுறை இருக்கும். ஆனால் மாறுபட்ட பொறுப்புகளையும், உரிய தனித்தன்மைகளையும் இது கொண்டிருக்கும்.
பருவநிலை மாற்றம் குறித்த இந்தியாவின் கருத்து உலகம் முழுவதும் நன்கு அங்கீகரிக்கப்பட்டுள்ளது. பிரதமர் திரு.நரேந்திர மோடி தலைமையின் கீழ் உள்ள மத்திய அரசு பருவநிலை மாற்றம் தொடர்பாக ஏராளமான முன்முயற்சிகளை மேற்கொண்டுள்ளது. இந்த முன்முயற்சிகள் பருவநிலை சம்பந்தமான நடவடிக்கையில் இந்தியாவின் உறுதியையும், விருப்பத்தையும் வெளிப்படுத்துவதாக உள்ளன. ஐ.நா. தலைமைச் செயலாளர் அண்மையில் அழைத்திருந்த பருவநிலை மாற்றம் தொடர்பான செயல்பாட்டு உச்சி மாநாட்டில் பேசிய பிரதமர், புதுப்பிக்கவல்ல எரிசக்தி இலக்கினை 450 ஜிகாவாட் அளவிற்கு உயர்த்தும் இந்தியாவின் திட்டம் பற்றி எடுத்துரைத்தார். சர்வதேச சூரிய மின்சக்திக் கூட்டமைப்பின் மூலம் சூரிய மின்சக்தி திறனை விரிவுபடுத்துவதில் உலகிலேயே இந்தியா முதலிடத்தில் உள்ளது என்பதையும் அவர் எடுத்துரைத்தார்.
தமது செயல்பாடுகளில் ஆர்வம் கொண்டுள்ள இந்தியா, பருவநிலை மாற்றத்திற்கான நிதி ஆதாரங்களுக்கு 2020-க்குள் ஆண்டுக்கு 100 பில்லியன் டாலர் திரட்டுவது திட்டமிட்டுள்ளது. இதில் வளர்ந்த நாடுகள் முன்னிலைப் பங்கு வகிக்க வேண்டும் என்பதை இந்தியா வலியுறுத்தி உள்ளது. 2020-க்கு முந்தைய உறுதிமொழிகளை வளர்ந்த நாடுகள் நிறைவேற்ற வேண்டும் என்றும், இதனை 2020-க்கு பின்னர் எனக் கூறி அமலாக்கத்தில் இடைவெளிகளை ஏற்படுத்துவது வளரும் நாடுகளுக்குக் கூடுதல் சுமையை அளித்து விடக் கூடாது என்று இந்தியா மேலும் வலியுறுத்துகிறது.
ஒட்டு மொத்தமாக இந்தப் பேச்சுவார்த்தை ஆக்கப்பூர்வமானதாக இருக்க வேண்டும் என்றும் அதன் நீண்டகால மேம்பாட்டு நலன்களைப் பாதுகாப்பதாக இருக்க வேண்டும் என்றும் இந்தியா எதிர்பார்க்கிறது.
பிரதமர் அலுவலகம்
ஜாலியன் வாலா பாக் படுகொலை சம்பவத்தில் உயிரிழந்த தியாகிகளுக்கு பிரதமர் அஞ்சலி
ஜாலியன் வாலாபாக் படுகொலை சம்பவத்தில் உயிரிழந்த தியாகிகளுக்கு பிரதமர் திரு நரேந்திர மோடி அஞ்சலி செலுத்தினார்.
"ஜாலியன் வாலாபாக் படுகொலை சம்பவத்தில் உயிரிழந்த தியாகிகளுக்கு நான் அஞ்சலி செலுத்துகிறேன். அவர்களின் வீரமும் வல்லமையும் என்றும் நினைவில் இருக்கும் என்று பிரதமர் கூறியுள்ளார்.
தகவல் மற்றும் ஒலிபரப்பு அமைச்சகம்
எனது குழந்தைப் பருவத்தில் நடைபெற்ற நிகழ்வுகளால் உந்தப்பட்டு யங் ஆர்சனிஸ்ட்ஸ் திரைப்படத்தை எடுத்தேன்: இயக்குநர் ஷீலா பை
கோவாவில் நடைபெற்று வரும் 53-வது இந்திய சர்வதேச திரைப்பட விழாவில் உலக சினிமா என்ற பிரிவில், யங் ஆர்சனிஸ்ட்ஸ் திரைப்படம் காட்சிப்படுத்தப்பட்டது. பின்னர், பத்திரிகை மற்றும் தகவல் அலுவலகம் ஏற்பாடு செய்திருந்த ஊடகம் மற்றும் பிரதிநிதிகள் உரையாடல் நிகழ்ச்சியில் பேசிய அப்படத்தின் இயக்குநர் ஷீலா பை, எனது குழந்தை பருவத்தில் நடைபெற்ற நிகழ்வுகளால் உந்தப்பட்டு யங் ஆர்சனிஸ்ட்ஸ் திரைப்படத்தை எடுத்ததாக கூறினார். தமது வாழ்க்கையில் சந்தித்த நிஜ மனித கதாபாத்திரங்களை இப்படத்தில் இடம்பெற செய்ததாக தெரிவித்தார்.
கனடாவில் வெறுமையான ஒரு நிலப்பரப்பில் வேளாண் சமூகத்தைச் சேர்ந்த நான்கு இளம்பெண்கள் தங்களது சுவாரஸ்யமற்ற வாழ்க்கை முறையிலிருந்து மீள்வதற்காக வெளியேறுகிறார்கள். கைவிடப்பட்ட ஒரு பண்ணை வீட்டை தங்களுடையதாக்கி கொண்டு, அதீத ஆர்வமும், ஒருவர் மீது ஒருவருக்கான அதீத பற்றுதலும் கொண்ட ஒரு பிணைப்பை அவர்கள் ஏற்படுத்தி கொள்வதன் காரணமாக, அவர்களது உள்மன அச்சங்களும், விருப்பங்களும் அவர்களின் ஒரே பாதுகாப்பான வசிப்பிடத்தை அழிப்பதற்கு அடிகோலுகிறது.
படத்தில் காட்டப்பட்டிருந்த பாழடைந்த பண்ணை வீட்டைப் பற்றி ஷீலா பை குறிப்பிடுகையில், சிறுவயதில் பொழுதுபோக்கிற்காக கிராமப்புறங்களில் இருக்கும் பாழடைந்த வீடுகளுக்குள் உடைத்து நுழைவது வழக்கம் என்று கூறினார். "அச்சம், உற்சாகம், ஆச்சரியம் மற்றும் உள்ளே என்ன இருக்கிறது என்பதை அறியும் ஆர்வம் ஆகிய உணர்வுகளை தாம் அனுபவிக்க விரும்பியதாக அவர் தெரிவிக்கிறார். என்னுடைய முதலாவது குறும்படத்தை 18-ஆவது வயதில் எடுத்தபோது, ஒரு காமிராவுடன் பாழடைந்த வீட்டிற்குள் புகுந்து மிகுந்த ஆர்வத்துடன் படம் பிடித்தது தன்னுடைய ஏனைய பிற்கால படங்களுக்கான உந்துதலாக இருந்தது என்று அவர் மேலும் கூறினார்.
கனடா கோதிக் இலக்கியத்தின் மீதான தனது காதலின் அடிப்படையில் இப்படத்திற்கான கலை வடிவமைப்பு உருவாக்கப்பட்டதாக அவர் கூறினார். கேள்விகளுக்கு பதிலளித்த அவர், பொருளாதார நெருக்கடிகள் இந்த படத்தின் முக்கிய கதாபாத்திரத்திற்கும், அதன் உயிரோட்டத்திற்கும் வடிகால்களாக அமைந்தது என்று அவர் குறிப்பிட்டார்.
மத்திய அமைச்சரவை
சுற்றுலாத்துறையில் இந்தியா – பராகுவே இடையேயான ஒத்துழைப்பை வலுப்படுத்துவதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியா – பராகுவே இடையே சுற்றுலாத்துறையில் ஒத்துழைப்பை வலுப்படுத்துவதற்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டுள்ளது. இந்த ஒப்பந்தம் 27 செப்டம்பர், 2019-ல் புதுதில்லியில் கையெழுத்தானது.
புரிந்துணர்வு ஒப்பந்தத்தின் சாராம்சங்கள் மற்றும் முக்கிய நோக்கம்:
அ) சுற்றுலாத்துறையில் இருதரப்பு ஒத்துழைப்பை விரிவுபடுத்துதல்;
ஆ) சுற்றுலாத் தொடர்பான தகவல் மற்றும் புள்ளிவிவரங்களை பரிமாறிக்கொள்ளுதல்;
இ) ஓட்டல்கள், சுற்றுலா ஏற்பாட்டாளர்கள் மற்றும் விமான நிறுவனங்கள் உள்ளிட்ட சுற்றுலா சார்ந்த துறையினரிடையேயான ஒத்துழைப்புகளை ஊக்குவித்தல்;
ஈ) மனிதவள மேம்பாட்டுத்துறையில் ஒத்துழைப்புக்கான திட்டங்களைப் பரிமாறிக்கொள்ளுதல்;
உ) சுற்றுலா மற்றும் விருந்தோம்பல் துறைகளில் முதலீடு;
ஊ) இருவழிச் சுற்றுலாவை மேம்படுத்த, ஏற்பாட்டாளர்கள் / ஊடகவியலாளர்கள் / விமர்சகர்கள் / பரஸ்பர பயணம் மேற்கொள்ளுதல்;
எ) சுற்றுலா மேம்பாடு, சந்தை இலக்கு, வளர்ச்சி மற்றும் மேலாண்மை தொடர்பான அனுபவங்களைப் பகிர்ந்து கொள்ளுதல்;
ஏ) இருநாடுகளில் நடைபெறும் சுற்றுலாக் கண்காட்சிகளில், பரஸ்பரம் பங்கேற்பு மற்றும்;
ஐ) பாதுகாப்பான கவுரவமான நீடித்த சுற்றுலாவை ஊக்குவித்தல்;
-----
(
மின்னணு மற்றும் தகவல் தொழில்நுட்பம்
தூய்மை இந்தியா, சுகாதார இந்தியா ஆகியன பொதுச் சேவை மையங்கள் மூலமான மக்கள் இயக்கங்களாக மாறவேண்டும்: திரு. ரவி சங்கர் பிரசாத்
நாட்டில் பொதுச் சேவை மைய இயக்கத்தினைப் புரட்சிகரமாக மாற்றுவதில் கிராம நிலைத் தொழில் முனைவோர் பெரும் பங்காற்றி இருப்பதாக மத்திய மின்னணுவியல், தகவல் தொழில்நுட்பம், சட்டம் மற்றும் நீதித்துறை அமைச்சர் திரு. ரவி சங்கர் பிரசாத் கூறியிருக்கிறார். புதுதில்லியில் இன்று  தொலை மைய தொழில் முனைவுத் திறன் படிப்பு சம்பந்தப்பட்ட இரண்டு நாள் பயிலரங்கைத் தொடங்கி வைத்து அவர் பேசினார். அரசு திட்டமிட்டுள்ளபடி புதிய இந்தியாவை உருவாக்குவதில், இந்த தொழில் முனைவோர் முக்கிய சக்தியாக மாறவேண்டிய தருணம் வந்துவிட்டது என்றார்.
அடித்தள நிலையில் முக்கிய சேவைகளை வழங்குவதில் கிராமநிலைத் தொழில் முனைவோர் எடுத்துள்ள முயற்சிகளுக்கு அவர் பாராட்டுத் தெரிவித்தார். சிறப்பாகச் செயல்படும் தொழில் முனைவோருக்கு மத்திய மற்றும் மண்டல நிலைகளில் பரிசுகள் அறிமுகப்படுத்தப்படும் என்றும் அமைச்சர் அறிவித்தார். அடுத்தாண்டு முதல் சிறப்பாக செயலாற்றிய கிராமநிலை தொழில் முனைவோர் ஒரு லட்சம் ரூபாய் ரொக்கப் பரிசு பெறுவார்கள் என்றார். இந்த விருதுகள் மண்டல அடிப்படையில் அமையும் என்றும், செயல் அடிப்படையிலான ஐந்து விருதுகள் வழங்கப்படும் என்றும் திரு. ரவி சங்கர் பிரசாத் தெரிவித்தார்.
===========
(Visitor Counter : 71
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் நரேந்திர மோடி ஏப்ரல் 30ஆம் தேதி பங்கேற்கவிருக்கும் மனதின் குரல் நிகழ்வின் 100வது பகுதியைக் கேட்குமாறும், இந்த நிகழ்ச்சியை ஒரு திருவிழாவாக மாற்றுமாறும் பஞ்சாயத்து ராஜ் பிரதிநிதிகளை மத்திய அமைச்சர் டாக்டர் ஜிதேந்திர சிங் கேட்டுக்கொண்டார்
மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; பிரதமர் அலுவலகம், பணியாளர் நலன், பொதுமக்கள் குறைதீர்த்தல், ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் இன்று  தமது மக்களவைத் தொகுதியின் பஞ்சாயத்து ராஜ் பிரதிநிதிகளுடன் இணையதளம் வழியாகக் கருத்தறியும் அமர்வை நடத்தினார்.
டாக்டர் ஜிதேந்திர சிங், பஞ்சாயத்து ராஜ் பிரதிநிதிகள் மற்றும் கட்சி உறுப்பினர்களுடன் இரண்டு குழுக்களாக, இரண்டு தனித்தனி அமர்வுகளில், ஒவ்வொன்றும் ஒன்றரை மணிநேரம் என மொத்தம் மூன்று மணி நேரம் கலந்துரையாடினார். நாடாளுமன்ற உறுப்பினர் என்ற முறையில், ஒவ்வொரு வாரமும் அவர் தனது தொகுதியின் ஒரு மாவட்டத்திற்கு நேரடியாகச் சென்று, அந்தக் குறிப்பிட்ட வாரத்தில் அவர் நேரடியாகச் செல்லாத மற்ற மாவட்டத்துடன் இணையம் வழியாக இணைக்க முயற்சிக்கும் அண்மைக்கால சுழற்சிமுறையின் ஒரு பகுதியாகும் இது.
பிரதமர் நரேந்திர மோடி ஏப்ரல் 30ஆம் தேதி பங்கேற்கவிருக்கும் மனதின் குரல் நிகழ்வின் 100வது பகுதியைக் கேட்குமாறு பஞ்சாயத்து ராஜ் பிரதிநிதிகளை டாக்டர் ஜிதேந்திர சிங் அறிவுறுத்தினார். இந்த நிகழ்ச்சியை ஒரு சமூகம் கேட்கும்படியாக வடிவமைத்து, ஏராளமான மக்கள் ஒன்றாக அமர்ந்து ஒரு திருவிழாவைப் போல் இதனைக் கொண்டாடலாம் என்றும் அவர் கூறினார். மனதின் குரல் நிகழ்வின் 100வது பகுதி கொண்டாட்டத்திற்குத் தகுதியானது. ஏனெனில் இது அரசுத் தலைவரால் முற்றிலும் அரசியல் சாராத ஒலிபரப்பாக உள்ளது. மேலும் நாட்டின் பல்வேறு பகுதிகளின் வளர்ச்சிப் பணிகள் மற்றும் சமூகத்தின் பல்வேறு பிரிவுகளைச் சென்றடையும் நலத் திட்டங்களுக்காக அர்ப்பணிக்கப்பட்டுள்ளது என்று அவர் கூறினார். ஒரு அரசுத் தலைவர் ஒரு மாதமும் தவறாமல், ஒரு தடங்கலும் இல்லாமல், தனது பார்வையாளர்களுடன் உரையாடுவது இதுவே முதல்முறை மற்றும் சாதனையாகும் என்றும் அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 93.99 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 19,740 பேருக்கு புதிதாக தொற்று ஏற்பட்டுள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ். தற்போது 0.70 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 2,36,643; கடந்த 205 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.98 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 23,070 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,32,48,291
வாராந்திர பாதிப்பு விகிதம்  கடந்த 106 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 40 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58.13 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762323
(Visitor Counter : 163
பிரதமர் அலுவலகம்
குஜராத் மாநிலம் அஞ்சாரில் இயற்கை எரிவாயு முனையம் மற்றும் குழாய்ப் பதிப்பு திட்டங்களை பிரதமர் திரு.நரேந்திர மோடி தொடங்கி வைத்தார்
பிரதமர் திரு. நரேந்திர மோடி, குஜராத் மாநிலம், அஞ்சாரில் முந்ரா இயற்கை எரிவாயு முனையம், அஞ்சார்-முந்த்ரா குழாய் பதிப்புத் திட்டம் மற்றும் பலன்பூர் – பாலி – பார்மர் குழாய்ப் பதிப்பு திட்டம் ஆகியவற்றை இன்று  தொடங்கி வைத்தார்.
அப்போது பேசிய பிரதமர், கட்ச் பகுதியில் தனக்கு அளிக்கப்பட்ட வரவேற்புக்கு நன்றி தெரிவித்தார். கட்ச் பகுதியில் கடந்த 20 ஆண்டுகளுக்கு மேலாக, மேற்கொள்ளப்பட்டுவரும் மேம்பாட்டுப் பணிகளை அவர் பாராட்டினார்.
இயற்கை எரிவாயு முனையத்தை தொடங்கியிருப்பது இன்றைய நிகழ்வின் முக்கிய அம்சமாகும் என்று குறிப்பிட்ட திரு. மோடி, மூன்று இயற்கை எரிவாயு முனையங்களை தாம் தொடங்கி வைத்திருப்பது தமக்கு கிடைத்த அதிர்ஷ்டமாகும் என்றார்.
குஜராத்தில் முதல் இயற்கை எரிவாயு முனையம் தொடங்கப்பட்ட போது மக்கள் ஆச்சரியமடைந்ததைக் குறிப்பிட்ட அவர், தற்போது இந்த மாநிலம் நான்காவது முனையத்தின் மூலம் இயற்கை எரிவாயுவைப் பெறவிருப்பதாகவும் பெருமிதத்துடன் கூறினார்.
குஜராத், இயற்கை எரிவாயு உற்பத்தி மையமாக உருவாகி வருவதை சுட்டிக்காட்டிய பிரதமர் திரு. நரேந்திர மோடி, இம்மாநிலத்தில் வாழும் ஒவ்வொருவரும் இதனை பெருமையாகக் கருத வேண்டும் என்றார். வலுவான எரிசக்தி உற்பத்தியே எந்தவொரு நாட்டின் வளர்ச்சிக்கும் அவசியம் என்று குறிப்பிட்ட அவர், எரிசக்தி உற்பத்தியில் நாடு பின்தங்கியிருந்தால், வறுமையை ஒழிக்க முடியாது என்றார்.
மக்களின் விருப்பங்கள் பெருகி வருவதை சுட்டிக்காட்டிய பிரதமர், பாரம்பரிய உள்கட்டமைப்பு வசதிகளுக்கு கூடுதலாக நவீன கட்டமைப்பு வசதிகளும் தேவை என்பதை அவர்கள் வலியுறுத்தி வருவதாக கூறினார்.
சுற்றுலாத் துறையில் கூடுதல் வாய்ப்புகள் இருப்பதால், வெளிநாட்டவர்கள், இந்தியாவிற்கு வர விரும்புவதாகவும் திரு. மோடி தெரிவித்தார். விமான சேவையின் மூலம் பல இடங்களுக்கு இணைப்பை ஏற்படுத்தவும், இந்த வசதியை அனைவருக்கும் கிடைக்கச் செய்யவும் மத்திய அரசு நடவடிக்கை எடுத்து வருவதாகவும் அவர் கூறினார்.
அனைத்து கிராமங்களுக்கும் மின் வசதியை ஏற்படுத்துவதை உறுதி செய்ய முயற்சிகள் மேற்கொள்ளப்பட்டு வருவதை சுட்டிக்காட்டிய பிரதமர், இந்தியாவில் ஒவ்வொரு இல்லமும் மின்வசதி பெறும் வகையில், திட்டம் செயல்படுத்தப்படும் என்றார்.
இந்தியாவில் சாதாரண மக்களின் வாழ்க்கையில் குறிப்பிடத்தக்க மாற்றத்தை ஏற்படுத்த வேண்டும் என்பதே மத்திய அரசின் நோக்கமாகும் என்றும் பிரதமர் திரு.நரேந்திர மோடி தெரிவித்தார்.
------
(Visitor Counter : 130
சுகாதாரம் மற்றும் குடும்ப நலத்துறை அமைச்சகம்
இந்தியாவில் FAIRBANK'S என்னும் எலும்பு வளர்ச்சிக் குறைவு மற்றும் ACROMEGALY என்னும் அதிவளர்ச்சி நோய்கள் பாதிப்பு.
மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய சுகாதாரம் மற்றும் குடும்பநலத்துறை அமைச்சர் டாக்டர் பாரதி பிரவீன் பவார் கூறியதாவது:
எலும்பு வளர்ச்சிக் குறைவு நோய் உள்ளவர்களுக்கு, வழக்கமாக வலி மேலாண்மை மற்றும் எலும்பியல் நடைமுறைகள் தேவை. இதற்கான வசதிகள் இந்திய மருத்துவமனைகளில் கிடைக்கின்றன.
அதேபோல், அக்ரோமெகாலி என்ற நோய் பிட்யூட்டரி சுரப்பியில் ஹார்மோன் அதிகளவில் சுரப்பதால் ஏற்படுகிறது. இந்த ஒழுங்கற்ற தன்மை, குழந்தை மற்றும் இளம் பருவத்தினர் இடையே ஏற்படும் போது உயரம் அதிகரிக்கிறது. இந்த நோய் உள்ளவர்கள் மருத்துவ கல்லூரிகள், எய்ம்ஸ் மற்றும் மத்திய அரசு மருத்துவமனைகளில் இலவச சிகிச்சை அல்லது மானிய கட்டணத்தில் சிகிச்சை பெறுகின்றனர். அக்ரோமெகாலி நோய்க்கு பயன்படுத்தப்படும் சமோடோஸடேடின் மருந்து தேசிய அத்தியாவசிய மருந்து பட்டியலில் உள்ளது. ஆகையால், இதற்கு நிலையான விலையை தேசிய மருந்து விலை ஆணையம் நிர்ணயித்துள்ளது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்:
https://www.pib.gov.in/PressReleasePage.aspx?PRID=1796442
தொழிலாளர் மற்றும் வேலைவாய்ப்பு அமைச்சகம்
அமைப்பு சாரா தொழிலாளர்களின் விரிவான தரவை உருவாக்க மத்திய அரசின் ஈ-ஷ்ரம் இணையதளம் வகை செய்கிறது
அமைப்பு சாரா தொழிலாளர்களின் விரிவான தரவை உருவாக்க மத்திய அரசின் ஈ-ஷ்ரம் இணையதளம் வகை செய்கிறது என்று மத்திய தொழிலாளர் நலன் மற்றும் வேலைவாய்ப்புத்துறை இணையமைச்சர் திரு ரமேஷ்வர் தெலி தெரிவித்துள்ளார்.
மக்களைவில் இன்று எழுப்பப்பட்ட கேள்விக்கு எழுத்துப்பூர்வமாக அவர் அளித்துள்ள பதிலில், அமைப்பு சாரா தொழிலாளர்களின் விரிவான தரவை ஏற்படுத்த ஈ-ஷ்ரம் இணையதளத்தில் அனைத்து அமைப்பு சாரா தொழிலாளர்களும் பதிவு செய்ய வலியுறுத்தப்பட்டு வருகிறது என்றும் இதன் மூலம் அவர்கள் குறித்த அனைத்து தரவுகளும் இந்த தளத்தில் இடம் பெறுகின்றன என்றும் கூறினார்.
தற்போது இந்த இணையதளத்தில் 28 கோடியே 62 லட்சத்து 55 ஆயிரத்து 105 தொழிலாளர்கள் பதிவு செய்துள்ளனர். பதிவுக்குப் பிறகு தொழிலாளர்களுக்கு தனிக்கணக்கு எண் அளிக்கப்படுகிறது. ஈ-ஷ்ரம் இணையதளத்தில் அமைப்பு சாரா தொழிலாளர்களை பதிவு செய்வதற்காக பொது சேவை மையம் மற்றும் மாநில சேவை மையங்களில் ஒரு தொழிலாளர் குறித்த தகவல்களை பதிவு செய்வதற்கு ரூ.20-ஐ மத்திய அரசு வழங்குகிறது. அதன்படி 2022 டிசம்பர் வரை பொது சேவை மையங்களுக்கு ரூ.347 கோடியும், மாநிலங்கள் மற்றும் யூனியன் பிரதேசங்களுக்கு ரூ. 19.07 கோடியும் அளிக்கப்பட்டுள்ளது.
மார்ச் 5, 2023 வரை தமிழ்நாட்டில் 83 லட்சத்து 86 ஆயிரத்து 619 தொழிலாளர்கள் பதிவு செய்துள்ளனர் என்று அமைச்சர் தெலி கூறியுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
‘ஊழலை ஒழிப்போம் – புதிய இந்தியாவை உருவாக்குவோம்’ என்ற தலைப்பில் அக்டோபர் 29 முதல் நவம்பர் 03 வரை ஊழல் தடுப்பு கண்காணிப்பு வாரம் அனுசரிக்கப்படும்
ஒவ்வொரு ஆண்டும் சர்தார் வல்லபாய் பட்டேல் பிறந்த நாளான 31 அக்டோபர் 31ந் தேதி இடம்பெறும் வாரத்தை, ஊழல் தடுப்பு கண்காணிப்பு வாரமாக மத்திய ஊழல் தடுப்பு ஆணையம் அனுசரித்து வருகிறது. இந்த ஆண்டு, அக்டோபர் 29 முதல் நவம்பர் 03 வரை ஊழல் தடுப்பு கண்காணிப்பு வாரம் ‘ஊழலை ஒழிப்போம் – புதிய இந்தியாவை உருவாக்குவோம்’ என்ற தலைப்பில் அனுசரிக்கப்படும். இது தொடர்பாக, மக்களிடம் விழிப்புணர்வு ஏற்படுத்த பல்வேறு நடவடிக்கைகள் எடுக்கப்படுகின்றன.
மத்திய அரசின் அனைத்து அமைச்சகங்களும், அமைப்புகளும் இந்த ஆண்டின் தலைப்புக்கேற்ப தங்களின் அலுவலகங்களுக்கும் பொதுமக்களுக்கும் சென்றடையும் வகையில் களப்பணிகளை மேற்கொள்ள வேண்டும் என்று ஆணையம் கேட்டுக் கொண்டுள்ளது.
அரசு அலுவலகங்களுக்கு ஊழல் தடுப்பு தொடர்பான விழிப்புணர்வை ஏற்படுத்தும் வகையில் பணிகளை மேற்கொள்வது, பொதுமக்களுக்கு சென்றடையும் வகையில் முக்கியமான இடங்களில், விளம்பர பலகைகள் வைப்பது, சுவரொட்டிகள், துண்டுச் சீட்டுகள் போன்ற விழிப்புணர்வு பிரசுரங்களை வழங்குவது, பள்ளி மற்றும் கல்லூரி மாணவர்களுக்கு ஊழலினால் ஏற்படும் விளைவுகள் குறித்த விழிப்புணர்வை கொண்டு சேர்ப்பது தொடர்பான பல்வேறு விழிப்புணர்வு நிகழ்ச்சிகளை மேற்கொள்வது போன்ற நடவடிக்கைகள் எடுக்கப்படும்.
கிராமப் பஞ்சாயத்துக்களில் விழிப்புணர்வு முகாம்கள் ஏற்பாடு செய்யப்படும். தனியார் துறை, தொழில்துறை வல்லுனர்கள் சங்கம். வர்த்தக சங்கம் மற்றும் சமூகத்தின் பல்வேறு அமைப்புகளின் பங்கேற்புடன் கருத்தரங்குகள் மற்றும் விழிப்புணர்வு நிகழ்ச்சிகள் ஏற்பாடு செய்யப்படும். மக்களுக்கு சென்றடையும் வகையில் வாக்கத்தான், மாரத்தான், மிதி வண்டி ஊர்வலம், மனித சங்கிலி, தெருக்கூத்து மற்றும் பிற நிகழ்ச்சிகளும் நகரங்கள் மற்றும் ஊரகப் பகுதிகளில் ஏற்பாடு செய்யப்படும்.
சமூக ஊடகங்கள், குறுஞ்செய்தி, மின் அஞ்சல், வாட்ஸ்அப், ஊடகங்கள் மூலம் பல்வேறு அமைப்புகள் ஊழல் குறித்த விழிப்புணர்வை ஏற்படுத்தவுள்ளன.
சமூக நிதி மற்றும் அதிகாரமளித்தல் அமைச்சகம்
பட்டியல் வகுப்பினர் மற்றும் இதர பிற்படுத்தப்பட்ட சமுதாயத்தைச் சேர்ந்த மாணவர்களுக்கு இலவசப் பயிற்சி
நாடு முழுவதும் போட்டித் தேர்வுகளில் பங்கேற்கும் வகையில் பொருளாதாரத்தில் நலிவடைந்த பட்டியல் வகுப்பினர் மற்றும் இதர பிற்படுத்தப்பட்ட சமுதாயத்தைச் சேர்ந்த மாணவர்களுக்கு உதவும் வகையில் மத்திய அரசின் இலவசப் பயிற்சி திட்டம் அமல்படுத்தப்பட்டுள்ளது.
இத்திட்டத்தின் கீழ் கடந்த 5 ஆண்டுகளில் மொத்தம் 8,761 மாணவர்கள் பயனடைந்துள்ளனர். இதன் மூலம் 1,239 மாணவர்கள் போட்டித் தேர்வுகளில் வெற்றிப் பெற்றுள்ளனர்.
2022-23ம் ஆண்டு இத்திட்டம் திருத்தியமைக்கப்பட்டது அதன்படி மாணவர்கள் சம்மந்தப்பட்ட துறை மூலம் நேரடியாக தேர்ந்தெடுக்கப்படுகின்றனர். தங்களது விருப்பப்படி எந்த பயிற்சி நிலையத்திலும் மாணவர்கள் கற்கலாம்.
இத்தகவலை மத்திய சமூக நீதி மற்றும் அதிகாரமளித்தல் துறை இணை அமைச்சர் திரு ராம்தாஸ் அத்வாலே மக்களவையில் இன்று எழுத்துபூர்வமாக தெரிவித்தார்.